KageButikken - Startpakke fyldning
Model/Varenr.: SP- Fyld
Her er en arbejdsanvisning til dit nye startsæt til fyldning af kager:
Skære kager i bunde
Læg alle værktøjer parat: Kniv, afstandstræ 2 stk. i den ønskede højde, kageplade/fad
Husk at knivens spids ikke må pege opad, men ligge flad på afstandstræet
Skær først bunden. Kagebund nr.2 skal anvendes som toppen på kagen, når den samles. Der skal bruges min. 3 bunde/kage evt. 4 stk. Sav ind i kagen halvvejs, træk kniven ud, drej kagen, sav bunden igennem.
Fylde kager
Læg alt grej parat: Udtræksring, passende foliestrimmel og de store engangsplastposer, dejsskraber, alle paletterne, håndmixeren med piskeris til flødeskum, skål til flødeskum, lille skål til fromagepulver 250g/1 liter flødeskum og 250g saft/juice eller mælk passende til fromagetypen. Passende syltetøj, evt. frisk og forberedt frugt/bær.
Læg ring og strimmel omkring kagen, som ligger på guldpap eller tallerken.
Læg kagens nederste bund i.
Dæk bunden fra midten til max 2 cm fra kanten med syltetøj.
(Friske bær/frugt lægges på syltetøjet)
Pisk flødeskummet, bland kort fromagepulver og saft/juice/mælk, hæld i flødeskummet, vend omhyggeligt og husk at komme godt ned i bunden af skålen, så fromagen med væske ikke geleere.
Fyld halvdelen af fromagen i en stor sprøjtepose, klip min. 2 fingerbred af spidsen, sprøjt fyldet i snegleform rundt i kanten af ringen og fyld fladen ud med fromage.
Læg bund nr.2 på, pres bunden let hen over fromagen. Gentag fyldningen.
Læg bund nr.3 på, den skal flugte med ringens (7 cm) eller foliens (8cm) kant og pres toppen let vandret.
Læg et tyndt lag fromage (den lyse) på toppen, sæt på køl.
Åbne ringen
Fra "18 cm" påtryk på ringen trækkes ringen ud mod 30 cm. Hænger den i de små hak forneden, skal ringen åbnes helt. Træk folien af. Smør et tyndt lag neutral fromage på kanterne. Dæk alle sprækker.
Sæt på køl eller frost i ½ time. Derefter kan kagen overtrækkes.